PlayStation

*Αυτό το άρθρο αφορά την επωνυμία PlayStation. Για την κονσόλα του 1994, ανατρέξτε στο [[PlayStation (κονσόλα)]]. Για άλλες χρήσεις, ανατρέξτε στο [[PlayStation (αποσαφήνιση)]].* Το **PlayStation** (ιαπωνικά: プレイステーション, Χέπμπορν: Pureisutēshon, συντομογραφία: **PS**) είναι επωνυμία gaming που περιλαμβάνει πέντε οικιακές κονσόλες βιντεοπαιχνιδιών, media center, μία διαδικτυακή υπηρεσία, μία σειρά χειριστηρίων, ένα τηλέφωνο, αλλά και πολλά περιοδικά.

Δημιουργήθηκε και ανήκει στην Sony Interactive Entertainment από τις 3 Δεκεμβρίου του 1994, με την κυκλοφορία του πρώτου PlayStation στην Ιαπωνία.

Η πρώτη κονσόλα της σειράς ήταν η πρώτη κονσόλα βιντεοπαιχνιδιών που εξήγαγε 100 εκατομμύρια κομμάτια, σε 9 χρόνια και 6 μήνες μετά την αρχική κυκλοφορία του. Ο διάδοχός του, το PlayStation 2, κυκλοφόρησε το 2000. Είναι η οικιακή κονσόλα με τις μεγαλύτερες πωλήσεις, πωλώντας περισσότερα από 155 εκατομμύρια κομμάτια μέχρι τις 28 Δεκεμβρίου του 2012. Η επόμενη κονσόλα της Sony, το PlayStation 3, κυκλοφόρησε το 2006 και πούλησε περισσότερα από 80 εκατομμύρια κομμάτια μέχρι τον Νοέμβριο του 2013. Το PlayStation 4 κυκλοφόρησε το 2013, και πούλησε 1 εκατομμύριο κομμάτια στις πρώτες 24 ώρες της διανομής του, πράγμα που την έκανε την κονσόλα με τις πιο γρήγορες πωλήσεις στην ιστορία. Πιο πρόσφατη κυκλοφορία της εταιρείας είναι το PlayStation 5, που κυκλοφόρησε το 2020.

Η πρώτη φορητή κονσόλα της σειράς PlayStation είναι το PlayStation Portable, ή αλλιώς PSP, το οποίο πούλησε συνολικά, μέχρι τον Νοέμβριο του 2013, 80 εκατομμύρια κομμάτια παγκοσμίως. Διάδοχός του είναι το PlayStation Vita, το οποίο κυκλοφόρησε στις 17 Δεκεμβρίου του 2011 στην Ιαπωνία, και στις υπόλοιπες περιοχές τον Φεβρουάριο του 2012, και πούλησε περισσότερα από 4 εκατομμύρια κομμάτια, μέχρι τον Ιανουάριο του 2013. Το PlayStation TV είναι μικροκονσόλα και μη φορητή παραλλαγή του PlayStation Vita. Άλλα προϊόντα της σειράς PlayStation είναι το PSX, ένας εγγραφέα ψηφιακού βίντεο που είχε ενσωματωθεί στα PlayStation και PlayStation 2, το οποίο ωστόσο έζησε λίγο, λόγω του υψηλού του κόστους του, και δεν κυκλοφόρησε ποτέ εκτός Ιαπωνίας.

Τα χειριστήρια που σχεδιάστηκαν για την σειρά PlayStation είναι το DualShock, μία σειρά που διαθέτει δόνηση, και πούλησε 28 εκατομμύρια κομμάτια, μέχρι τις 28 Ιουνίου του 2008.

Το PlayStation Network είναι διαδικτυακή υπηρεσία, με περισσότερους από 110 εκατομμύρια χρήστες παγκοσμίως, μέχρι τον Ιούλιο του 2013. Διαθέτει το διαδικτυακό ψηφιακό κατάστημα PlayStation Store, το οποίο επιτρέπει την αγορά και το κατέβασμα παιχνιδιών και διαφόρων άλλων μορφών πολυμέσων, την υπηρεσία δια εγγραφής PlayStation Plus, και την υπηρεσία κοινωνικής δικτύωσης PlayStation Home, η οποία είχε περισσότερους από 41 εκατομμύρια χρήστες παγκοσμίως μέχρι τη στιγμή που έκλεισε, τον Μάρτιο του 2015. Το PlayStation Mobile (πρώην PlayStation Suite) είναι ένα λογισμικό που διαθέτει το περιεχόμενο του PlayStation στις φορητές συσκευές. Η Version 1.xx υποστηρίζει τα PlayStation Vita, PlayStation TV και ορισμένες συσκευές που χρησιμοποιούν το λειτουργικό σύστημα Android, ενώ η version 2.00, που κυκλοφόρησε το 2014, υποστηρίζει μόνο το PlayStation Vita και (προαιρετικά) το PlayStation TV. Το περιεχόμενο που θα κυκλοφορήσει αποτελείται μόνο από παιχνίδια του πρώτου PlayStation.

## Ιστορία
μικρογραφία|αριστερά|Το αυθεντικό λογότυπο του PlayStation (1994)|151x151px
Το PlayStation είναι δημιούργημα του Κεν Κουταράγκι, ενός μέλους της Sony, το οποίο αργότερα αποκαλέστηκε ως "Ο Πατέρας του PlayStation".

Η αρχή της κονσόλας χρονολογείται στο 1988, όταν επρόκειτο για μια συνεργασία μεταξύ των Sony και Nintendo, για να δημιουργήσουν CD-ROM για το Super Nintendo Entertainment System. Παρ' όλο που η Nintendo αρνήθηκε τη συμφωνία με τη Sony μέχρι το Μάρτιο του 1991, η Sony παρουσίασε ένα SNES με ενσωματωμένο το CD-ROM drive, το οποίο συνδύαζε τεχνολογία Green Book ή CD-i, με το όνομα "Play Station" (γνωστό επίσης ως SNES-CD), στο Consumer Electronics Show, τον Ιούνιο του 1991.

Ωστόσο, μία μέρα μετά την ανακοίνωση στην CES, η Nintendo ανακοίνωσε ότι θα έσπαγε τη συνεργασία της με τη Sony, θέλοντας να συνεργαστεί με τη Philips, χρησιμοποιώντας την ίδια τεχνολογία. Η συμφωνία έσπασε από τη Nintendo, αφού δεν μπόρεσαν να έρθουν σε συμφωνία σχετικά με το μοίρασμα των εσόδων. Η διακοπή αυτή εξόργισε τον πρόεδρο της Sony, Norio Ohga, ο οποίος απάντησε βαραίνοντας τον Κουταράγκι με την κατηγορία ότι ανέπτυξε την ιδέα του PlayStation για την αντίπαλη Nintendo.

## Κονσόλες

### Οικιακές

#### PlayStation
[μικρογραφία|Το PlayStation μαζί με το πρώτο χειριστήριο [DualShock.
]]

Το πρώτο PlayStation (εναλλακτικά: PS, PS1 ή PSX) είναι κονσόλα η οποία κυκλοφόρησε στις 3 Δεκεμβρίου του 1994 στην Ιαπωνία και τον επόμενο χρόνο σε Ευρώπη και ΗΠΑ. Έχει αποκτήσει επιτυχημένους διαδόχους και αναβαθμίσεις, περιλαμβανομένου του Net Yaroze (μία ειδική μαύρη εκδοχή του PlayStation με εξαρτήματα και οδηγίες για τον προγραμματισμό παιχνιδιών και προγραμμάτων), του PS one (μίας μικρότερης εκδοχής της αρχικής κονσόλας) και του PocketStation (μίας φορητής που βελτιώνει τα παιχνίδια του PlayStation και λειτουργεί και ως κάρτα μνήμης). Το PlayStation είναι μέρος της πέμπτης γενιάς κονσολών βιντεοπαιχνιδιών, και ήταν ανταγωνιστής των Sega Saturn και Nintendo 64. Μέχρι τον Δεκέμβριο του 2003, το PlayStation και το PS one πούλησαν συνολικά 102,49 εκατομμύρια κομμάτια, ενώ τελικά έγινε η πρώτη κονσόλα βιντεοπαιχνιδιών που πούλησε 120 εκατομμύρια κομμάτια.

#### PlayStation 2
thumb|To PlayStation 2 Slim με το χειριστήριο DualShock 2.

Το PlayStation 2 ή PS2 κυκλοφόρησε το 2000, 15 μήνες μετά το Dreamcast και ένα χρόνο πριν τους άλλους ανταγωνιστές του: το Xbox και το GameCube. Ανήκει στην έκτη γενιά κονσολών βιντεοπαιχνιδιών, και διαθέτει backwards-compatibility με τα περισσότερα γνήσια βιντεοπαιχνίδια του πρώτου PlayStation, καθώς έχει τον επεξεργαστή του. Όπως και ο προκάτοχός του, έχει επανακυκλοφορήσει και σε εκδοχή slim. Είναι η κονσόλα με τις μεγαλύτερες πωλήσεις στον κόσμο, καθώς πούλησε 155 εκατομμύρια κομμάτια παγκοσμίως, μέχρι τις 28 Δεκεμβρίου του 2012. Στις 29 Νοεμβρίου του 2005, το PS2 έγινε η κονσόλα με τις πιο γρήγορες πωλήσεις που έφτασε τα 100 εκατομμύρια κομμάτια, πράγμα που επιτεύχθηκε μέσα σε 5 χρόνια και 9 μήνες από την κυκλοφορία του. Το κατόρθωμα αυτό επιτεύχθηκε σε πιο σύντομο χρονικό διάστημα από τον προκάτοχό του, το PlayStation, το οποίο πήρε "9 χρόνια και 6 μήνες από την κυκλοφορία του" για να φτάσει στον ίδιο στόχο. Η *[[The Guardian]]* ανέφερε ότι στις 4 Ιανουαρίου του 2013, η παραγωγή του PS2 σταμάτησε παγκοσμίως, αλλά μελέτες έδειξαν ότι πολλοί άνθρωποι ανά τον κόσμο είναι ακόμη κάτοχοι ενός PS2, ακόμη και αν δεν το χρησιμοποιούν. Το PS2 έχει κατονομαστεί ως η κονσόλα με τις μεγαλύτερες πωλήσεις όλων των εποχών μέχρι το 2015.

#### PlayStation 3
thumb|To PlayStation 3 Slim με το χειριστήριο DualShock 3.

Το PlayStation 3 ή PS3 ανήκει στην έβδομη γενιά κονσολών βιντεοπαιχνιδιών. Η κυκλοφορία του ανακοινώθηκε στις 30 Μαΐου του 2005. Κυκλοφόρησε στις 11 Νοεμβρίου 2006 στην Ιαπωνία, στις 17 Νοεμβρίου 2006 στη Βόρεια Αμερική και στις 23 Μαρτίου 2007 στην Ευρώπη. Το PlayStation 3 διαθέτει επεξεργαστή cell, ενσωματωμένο blu-ray drive, HDMI, wi-fi και καλωδιακή δικτύωση, ασύρματο χειριστήριο και ενσωματωμένο σκληρό δίσκο. Το PlayStation 3 ήταν αρχικά συμβατό με όλα τα παιχνίδια του πρώτου PlayStation και του PlayStation 2, χάρη στην προσθήκη του επεξεργαστή Emotion Engine Chip. Από το PlayStation 3 Slim, τη νεότερη και λεπτότερη εκδοχή του PlayStation 3, αφαιρέθηκε η λειτουργία τρεξίματος παιχνιδιών του PlayStation 2.μικρογραφία|Το PlayStation 4.
μικρογραφία|To PlayStation 5 με το χειριστήριο DualSense 5.

#### PlayStation 4

Το PlayStation 4 ή PS4 ανήκει στην όγδοη γενιά κονσολών βιντεοπαιχνιδιών και είναι ο διάδοχος του PlayStation 3. Ανακοινώθηκε σε μια συνέντευξη τύπου της Sony Computer Entertainment στις 20 Φεβρουαρίου του 2013. Εκεί, η Sony αποκάλυψε κάποιες από τις προδιαγραφές του hardware της κονσόλας. Εισήγαγε την αρχιτεκτονική x86 στην σειρά κονσολών PlayStation. Σύμφωνα με τον βασικό αρχιτέκτονα συστήματος, Μαρκ Σέρνι, η ανάπτυξη του PlayStation 4 ξεκίνησε ήδη από το 2008. Ο Τζιμ Ράιαν, διευθύνον σύμβουλος της PlayStation Europe, τόνισε ότι η Sony ήθελε να αποφύγει την να κυκλοφορήσει την νέα κονσόλα αργότερα από τους ανταγωνιστές. Κυκλοφόρησε στην Ευρώπη στις 29 Νοεμβρίου του 2013.

#### PlayStation 5

Το PlayStation 5 ή PS5 ανήκει στην ένατη γενιά κονσολών βίντεο και διάδοχος του PlayStation 4. Κυκλοφόρησε παγκοσμίως στις 12 Νοεμβρίου του 2020, με ανταγωνιστή το Xbox Series X/S που κυκλοφόρησε τον ίδιο μήνα. Οι πρώτες ειδήσεις για το PlayStation 5 ήρθαν από τον Μαρκ Σέρνι σε μια συνέντευξη στο περιοδικό *[[Wired]]* τον Απρίλιο του 2019. Mε 100 διασημους τιτλους

Η κονσόλα έχει νέο χειριστήριο, το DualSense, το οποίο έχει μοχλούς που ανταποκρίνονται ανάλογα με την πίεση που τους ασκεί ο παίκτης. Επίσης, έχει απτικό feedback. Έχει βύσμα για φόρτιση μέσω USB-C καλωδίου και ανακοινώθηκε ότι θα έχει καλή διάρκεια μπαταρίας.

### Φορητές

#### PlayStation Portable
μικρογραφία|Το PlayStation Portable 1000.|αριστερά

Το PlayStation Portable ή PSP είναι φορητή παιχνιδομηχανή η οποία κυκλοφόρησε για πρώτη φορά στις 16 Δεκεμβρίου του 2004 στην Ιαπωνία. Παρουσιάστηκε στην E3 του 2004. Κυκλοφόρησε το Δεκέμβριο του 2004 στην Ιαπωνία και το Μάρτιο και Σεπτέμβριο 2005 σε Αμερική και Ευρώπη, αντίστοιχα. Βασικά της χαρακτηριστικά είναι η μεγάλη ευρεία οθόνη με την πολύ καλή ανάλυση και η χρήση οπτικού μέσου για τα παιχνίδια, το UMD, αντί του παραδοσιακών κασετών άλλων φορητών κονσολών, κρατώντας παράλληλα την αυτονομία της μπαταρίας σε ικανοποιητικά επίπεδα. Το PSP είναι επιπλέον εξοπλισμένο με wi-fi, για ασύρματη σύνδεση στο διαδίκτυο. Το Σεπτέμβριο του 2007, κυκλοφόρησε η Slim εκδοχή του, με την οποία έγινε μικρότερο κατά 20%, διέθετε μεγαλύτερη αυτονομία μπαταρίας, μεγαλύτερη βασική μνήμη και υποδοχή καλωδίου εξόδου τηλεόρασης. Τον Νοέμβριο του 2008, κυκλοφόρησε Slim and Lite εκδοχή του, η οποία διαθέτει βελτιωμένη οθόνη, πιο ποιοτικό πορτάκι UMD και γρηγορότερο επεξεργαστή.

Τον Οκτώβριο του 2009 κυκλοφόρησε το PSP Go, ως επανασχεδιασμός του PSP. Από την κονσόλα έχει αφαιρεθεί η υποδοχή τοποθέτησης δίσκων UMD και έχει προστεθεί η εσωτερική flash μνήμη 16 GB.

Τον Απρίλιο του 2011 κυκλοφόρησε η τελευταία έκδοση του PSP ονόματι Street, από την οποία αφαιρέθηκε η λειτουργία wifi, τα κάτω κουμπιά, το μικρόφωνο, ο πολυφωνικός ήχος και το γυαλιστερό φινίρισμα. Το 2012, το PlayStation Portable αντικαταστάθηκε από το PlayStation Vita.

#### PlayStation Vita
μικρογραφία|Το PlayStation Vita.

Το PlayStation Vita ή PS VITA είναι φορητή κονσόλα, διάδοχος του PlayStation Portable. Κυκλοφόρησε στην Ιαπωνία και τμήματα της Ασίας στις 17 Δεκεμβρίου του 2011, στην Ευρώπη και τη βόρεια Αμερική στις 22 Φεβρουαρίου του 2012, και στην Αυστραλία στις 23 Φεβρουαρίου του ίδιου έτους. Περιλαμβάνει δύο αναλογικούς μοχλούς, διαθέτει bluetooth, WiFi και οθόνη αφής 5 ιντσών. Επίσης, προαιρετικά διαθέτει 3G.

## Παραπομπές


## Εξωτερικοί σύνδεσμοι
* 

Κατηγορία:PlayStation
Κατηγορία:Κονσόλες της Sony
Κατηγορία:Sony Interactive Entertainment
Κατηγορία:Ιαπωνικά εμπορικά σήματα